જામનગર તા. ૧૩ઃ જામનગર મહાનગરપાલિકાની વોટર વર્કસ શાખાની યાદીમાં જણાવ્યા મુજબ મ્યુનિ. કમિશ્નરના આદેશ અન્વયે વોર્ડ નં. ૧ થી ૧૯ માં પાણી ચાર્જની બાકી રહેતી રકમની વસુલાત માટેની કામગીરી કરવા માટે જુદી-જુદી ૧૯ ટીમો દ્વારા વસુલાતની કામગીરી કરવામાં આવી રહેલ છે. જેમાં વર્ષ ર૦૦૬ પહેલાનું અને ર૦૦૬ પછીનું વોટર ચાર્જની બાકી રોકાતી રકમ અંગે લગત આસામીઓને નોટીસો પાઠવીને દિવસ-૩ માં બાકી રોકાતી રકમ ભરપાઈ કરવામાં ન આવે તેવા આસામીઓને નળ કનેકશન ડીસ કનેક્ટ કરવાની કાર્યવાહી કરવામાં આવી રહેલ છે.